Igrexa de Santiago de Breixa (Silleda)
Na teoloxía católica, o **purgatorio** é o lugar de limpeza e expiación dos pecados onde, despois da morte, as persoas que morreron sen pecado mortal (ofensa directa a Deus), pero que cometeron pecados leves na súa vida, teñen que limpar esas culpas para poder alcanzar o ceo. Debido a que todo aquel que entra no purgatorio terminará chegando ó ceo tarde ou cedo, o purgatorio non é unha forma de inferno. As pregarias polos mortos e as indulxencias poden abreviar a estadía dun ou varios dos seres queridos que estean en dito lugar.

Na igrexa de San Vicenzo de Cespón (Boiro) pode observarse este relevo coa seguinte inscrición:

|  |  |  |
| --- | --- | --- |
| Igrexa de Cespón, Boiro | *El Purgatorio y el infierno*
*es lo mismo en el que siente*
*sólo se haze diferente*
*en lo tenporal y eterno.*
*Es el infierno un penar*
*y un para sienpre morir*
*que no se puede sufrir*
*y no se puede acabar.* | *Hijo, padre, esposo, amigo*
*hermano a ¿tu? esposa, padres*
*alivia con tus favores*
*ya que fueron mi castigo.*
*Alma que [h]ay infierno no se*
*en esto no hay que dudar*
*y que Dios ha de faltar*
*antes que falte es dre...?* |
|

A idea do purgatorio segundo a teoloxía protestante
---------------------------------------------------

O protestantismo rexeita a existencia do purgatorio por non atopar evidencias que o proben na Sagrada Escritura, nin un consenso na patrística, ademais de consideralo contrario a fe cristiá. A argumentación protestante xira arredor da idea de que só existen dúas posibilidades: a condenación e a salvación. Enténdese que a salvación foi lograda pola morte de Xesús na cruz e que é perfecta para quen a recibe pola fe, de modo que tanto a culpa como a pena dos pecados son borrados indeleblemente no fiel pola soa graza de Deus sen ter en conta os méritos, penitencias ou calquera outro esforzo que o crente faga. Esta crenza apóiana principalmente na Biblia:

> 
> 
> "Sabendo que o home non é xustificado polas obras da Lei, senón por mor da fe en Cristo Xesús, tamén nos cremos en Cristo Xesús, para que sexamos xustificados pola fe en Cristo, e non polas obras da Lei. Posto que polas obras da Lei ninguén será xustificado. ".
> Gálatas 2,16
> 

> 
> 
> "En verdade, en verdade vos digo: O que oe a miña palabra, e cre naquel que me enviou, ten vida eterna; e non virá á condenación, mais pasou de morte á vida. ".
> Xoán 5,24
> 

Posto que o purgatorio non existe no protestantismo tampouco teñen lugar as indulxencias ou as misas de sufraxio polos defuntos. Lutero denunciará estas prácticas católico-romanas como un comercio encuberto onde o que realmente lle importaba a igrexa era a acumulación de grandes fortunas para fins "pouco cristiáns" como a construción da Basílica de San Pedro. Coa condena da venda de indulxencias tamén se condenaba a idea do purgatorio no luteranismo temperán. No seguinte desenvolvemento da teoloxía protestante ata a actualidade a venda de indulxencias quedou nun segundo plano e o rexeitamento fundouse directamente nos problemas teolóxicos que presenta a crenza nun estado intermedio de purificación entre o ceo e o inferno. Ademais de ser contraria a soteroloxía protestante choca directamente con outras crenzas como a imposibilidade de obter o favor dos santos na intercesión que está limitada tan só a Xesucristo como único mediador e a idea de pecado que rexeita a existencia de pecados veniais considerando todo pecado como mortal. As confesións históricas  coinciden case todas polo tanto na condena á crenza do purgatorio.

Galería de imaxes
-----------------

* No Convento de San Francisco de PontevedraNo Convento de San Francisco de Pontevedra

Notas
-----

1. ↑  95 teses de Lutero, ver a tese 66 para esta referencia (en castelán)
2. ↑  Confesión Helvética (en castelán)
3. ↑  Confesión de Westminster (en castelán)
4. ↑  39 Artigos de Relixión da Igrexa Anglicana (en castelán)

Véxase tamén
------------

### Outros artigos

* Peto de ánimas

|  |  |
| --- | --- |
| Control de autoridades | 
* Wd: Q566
* AAT: 300379822
* BNCF: 27178
* BNE: XX526679
* BNF: 119634018
* BRE: 4687125
* EBID: ID
* GiantBomb: 3035-1805
* GND: 4135409-6
* JSTOR: purgatory
* LCCN: sh85109182
* MAG: 2780412351
* NDL: 00576036
* NKC: ph123894
* PSH: 7847
* SUDOC: 027634779
* Treccani: purgatorio

 |